als_Latn dik_Latn sag_Latn
Alda Bardhyli ka studiuar letërsi në Universitetin e Tiranës. Prej vitit 2000 ajo ka nisur të punojë si gazetare kulture e më pas si redaktore në gazeta të njohura të kohës si “Albania”, “Dita”, Shqip”. Skenariste në disa emisione të rëndësishme televizive si “Top Show” apo “E diell” në “Top Channel”, për një periudhë kohe ajo ka punuar dhe si Drejtore Programacioni në “Ora News”.
Përvoja e saj në fushën e botimeve nis në vitin 2008, si Drejtoreshë e Shtëpisë Botuese “55”, për të vijuar në vitin 2013 Drejtore e botimeve “Saras”. Ajo është kryeredaktore e revistës letrare “Saras”, e cila është kthyer në një strehë bashkëkohore të mendimit shqip. Përkthyese e Anna Goodbersen në gjuhën shqipe, dhe drejtuese e një sërë panelesh me diskutime letrare dhe lexime. Bardhyli është pjesë e disa jurive të ndryshme, në festivale filmash, si DocuTIFF, TIFF apo e çmimeve të përvitshme “Ardian Klosi”.
als_Latn als_Latn